text: Alt udsolgt på dyrskue
  15 juni 2012 kl. 13.44
  I dag åbnede dyrskuet i Horsens, og det er med alt udsolgt på pladsen.
  Det betyder, at 333 store dyr, 74 kaniner og masser af andre dyr i dag var klar til at tage imod store som små. Pladsen med maskin-udstillingen var også fyldt helt op og omfattede 65 udstillere. 
  Nu er arrangørerne så spændte på, om der møder lige så mange besøgende op som sidste år. I år er der nemlig indført entré på 50 kroner for besøgende over 15 år.
  